***** ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαρτίου 1981 περί εγκρίσεως του σχεδίου-πλαισίου για τη διάδοση γεωργικών γνώσεων στην Ιταλία σύμφωνα με τον κανονισμό (ΕΟΚ) αριθ. 270/79 του Συμβουλίου (Το κείμενο στην ιταλική γλώσσα είναι το μόνο αυθεντικό) (81/234/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 270/79 του Συμβουλίου της 6ης Φεβρουαρίου 1979 περί εξελίξεως της διαδόσεως γεωργικών γνώσεων στην Ιταλία (1), και ιδίως το άρ- θρο 4, Εκτιμώντας: ότι η ιταλική κυβέρνηση έχει ανακοινώσει στις 6 Αυγούστου 1980 το σχέδιο-πλαίσιο για τη διάδοση γεωργικών γνώσεων και το έχει συμπληρώσει με συμπληρωματικά στοιχεία στις 17 Οκτωβρίου 1980 και στις 30 Ιανουαρίου 1981· ότι το εν λόγω σχέδιο-πλαίσιο περιέχει επαρκώς τα στοιχεία και μέτρα που αναφέρονται στα άρθρα 2 και 3 του κανονισμού (ΕΟΚ) αριθ. 270/79, και επιτρέπει την έναρξη του συστήματος εξελίξεως της διαδόσεως γεωργικών γνώσεων, σύμφωνα με το άρθρο 1 πρώτη παράγραφος και το άρθρο 2 του εν λόγω κανονισμού· ότι ζητήθηκε η γνώμη του ΕΓΤΠΕ για χρηματοδοτικά θέματα· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο-πλαίσιο για τη διάδοση γεωργικών γνώσεων στην Ιταλία, το οποίο ανακοινώθηκε στις 6 Αυγούστου 1980 από την ιταλική κυβέρνηση και συμπληρώθηκε στις 17 Οκτωβρίου 1980 και στις 30 Ιανουαρίου 1981, σύμφωνα με τον κανονισμό (ΕΟΚ) αριθ. 270/79. Άρθρο 2 Η παρούσα απόφαση απευθύνεται στην Ιταλία. Έγινε στις Βρυξέλλες, στις 23 Μαρτίου 1981.

[Source: multi_eurlex | Tokens: 1519]